Folketing
2011-02-04

Det kan da godt være, der har været en perifer forbindelse, men lad det nu være op til domstolene at foretage en samlet vurdering, hvis de samme betingelser altså gør sig gældende, nemlig at det ikke går ud over tiltaltes mulighed for at have et forsvar, og at der er et hensyn til vidnets sikkerhed, som har afgørende betydning. Det var de ting, som jeg valgte at lægge vægt på, da jeg læste det her lovforslag igennem, nemlig at vi viderefører en retspraksis, vi allerede har indført: Vi anvender anonyme vidner. Det bliver ikke brugt særlig meget, og heldigvis for det, men der kan være sager, hvor det er nødvendigt af hensyn til at få vidner til at turde stille sig frem og vidne. Hr.